HNK Šibenik

HNK Šibenik je nogometni klub iz Šibenika.

Povijest 
HNK Šibenik osnovan je 1. prosinca 1932. godine pod imenom RSD Šibenik. No, konstituirajuća Skupština održana je tek 30. kolovoza 1933. godine na kojoj je za prvog predsjednika izabran dr. Martin Čičin-Šain. Veliki problem predstavljalo im je i nepostojanje adekvatnog igrališta. Najidealniji uvjeti za izgradnju novog igrališta bili su u Crnici, pored tvornice La Dalmatienne. Svečano otvorenje igrališta obavljeno je 31. svibnja 1936. godine kada je i održan turnir na kojem su, uz domaći Šibenik, sudjelovali Osvit, Split i AŠK iz Splita. Nekako u isto vrijeme osnovan je i Osvit - prvi registrirani klub u Šibeniku (osnovan 29. veljače 1933. godine u prostorijama hotela Krka). Za prvog predsjednika izabran je dr. Marko Grdović. Najveći problem predstavljalo je nepostojanje igrališta, no, i to je ubrzo riješeno. Izgrađen je stadion na Šubićevcu čije je svečano otvorenje uveličao Hajduk. Gosti su uvjerljivo s 10:2 nadvisili domaći Osvit. Osvit je brzo napredovao te je postigao niz značajnijih uspjeha u susretima s manjim i većim klubovima u Dalmaciji.

JRSK Šibenik 1935. godine postaje član splitskog nogometnog podsaveza. Osim nogometa, u okviru radničkog društva djelovale su i esperanto i šahovska sekcija, rukometna i boksačka sekcija, plivačka i atletska sekcija, …

Krajem 1939. godine Osvit proživljava krizu, te se fuzionira s novoosnovanim klubom Hajduk (14. travnja 1940. godine). Odlučeno je i da se Osvit ubuduće zove Građanski, a za njegova predsjednika izabran je Anton Antić. No, već 1941. vraćen je stari naziv Osvit.

Radnički sportski klub Šibenik raspušten je 28. prosinca 1940., na iznenađenje brojnih članova društva i brojnih simpatizerima. Iako je bilo pokušaja da društvo nastavi s radom, ti pokušaji nisu urodili plodom. A pored Šibenika, u Hrvatskoj je zabranom i progonom zahvaćeno oko 30 radničko-sportskih društava.

Oslobođenjem domovine stvorene su velike mogućnosti za razvoj svih sportova, samim time i nogometa. Krajem 1944. godine pokreće se akcija za osnivanje fiskulturnog društva na tradicijama radničkog sportskog kolektiva – RSD Šibenik. Ubrzo se to i ostvarilo, a temelje novog društva činili su uglavnom juniori i pomladak predratnog društva i mjesnog rivala Osvita. FD Šibenik 1946. godine prvi put sudjeluje u jednom prvenstvenom sportskom natjecanju, a već iduće godine osvaja naslov prvaka Dalmacije. Igrao je Šibenik i u Drugoj saveznoj ligi, republičkoj i međurepubličkoj ligi, Hrvatsko-slovenskoj ligi, jedinstvenoj drugoj ligi, …

Godine 1950. rasformiralo se fiskulturno društvo Šibenik i osnovao se samostalan nogometni klub pod nazivom Šibenik. Stadion na kojem je Šibenik igrao svoje utakmice otvoren je 1. svibnja 1948., a nosio je ime narodnog heroja Rade Končara.

U sezoni 1950./'51. Šibenik je osvojio prvo mjesto u republičkoj ligi, a dres Šibenika tada su nosili: Gaščić, Batinica, Tambača, Blažević. A. Erak, Tedling, Marenci, Bego, Đurić, … Iduće sezone Šibenik je prvi put postao drugoligaš, no, već u idućoj taj je status izgubio. U sezoni 1954./'55. Šibenik je po drugi put sudjelovao u natjecanju Hrvatsko-slovenske lige. Zauzeo je 4. mjesto te je stekao pravo sudjelovanja u I. zonskoj ligi. Od sezone 1958./'59. sve do 71./'72. Šibenik se natjecao u II. Saveznoj ligi – zapad. Sezone je uvijek završavao ili pri vrhu (četvrto ili peto mjesto) ili u sredini tablice (osmo, deveto mjesto). Šibenik je 1957. godine bio i polufinalist Kupa Jugoslavije.

U sezoni 1975./'76. Šibenik je bio pobjednik hrvatske lige, skupine jug. U kvalifikacijama za Drugu ligu, u dvije utakmice protiv sisačkog Metalca, nisu se uspjelu domoći Druge lige, te su ostali u hrvatskoj. Razdoblje između sezona 1975./'76. do sezone 1982./'83. jedno je od najlošijih u povijesti kluba. U jedinstvenoj jugoslavenskoj Drugoj ligi igrao je Šibenik u sezoni 1987./'88.. Dva je puta bio na domak Prve lige, ali nije uspio. I tada je, kao i danas, direktor kluba bio prof. Marko Karađole.

Godine 1992. godine preimenovan je u HNK Šibenik. Tijekom 1992. i 1993. zbog ratne opasnosti na Šubićevcu, NK Šibenik je domaće utakmice igrao na splitskom području. U 1. HNL su igrali od 1992. do sezone 2002./03., kada ispadaju u 2. HNL, a u najviši rang hrvatskog nogometa vraćaju se 2006. Uz to su imali i malo sreće jer kao prvak druge lige jug nisu trebali igrati dodatne kvalifikacije s prvakom druge lige sjever, koji nije dobio licencu za prvu ligu. U sezoni 2006/07 ostvaruju najveći dotadašnji uspjeh u povijesti, 4. mjesto u HNL. U sezoni 2009/10 ulaze u finale Hrvatskog kupa sa Hajdukom, a kao četvrtoplasirana momčad 1. HNL ostvaruju premijerni nastup u Uefinoj Europskoj ligi. 

2008. godine klub je dobio Trofej podmlatka, najvišu nagradu Hrvatskog nogometnog saveza.

Stadion 

Domaći teren se zove "Šubićevac", kao i dio grada u kojem je smješten.

Poznati bivši igrači 

  Željko Maretić, višegodišnji najbolji strijelac druge jugoslavenske nogometne lige 1980-ih, svojevremeno igrao i u Rijeci
  Slaven Bilić, bivši hrvatski reprezentativac, današnji izbornik hrvatske reprezentacija
  Zoran Slavica, bivši hrvatski reprezentativac, današnji trener vratara u klubu
  Tomislav Erceg, bivši hrvatski reprezentativac, jedan od najboljih strijelaca u povijesti HNL-a, (97 golova)
  Dean Računica, bivši hrvatski reprezentativac, današnji trener u splitskom Hajduku
  Ante Žaja, poznati igrač
  Illy Shehu, bivši albanski reprezentativac, drugi najbolji strijelac HNL u sezoni 1994/95.
  Goran Tomić, ostvario najveći transfer u povijesti kluba od 700.000 €, danas je skaut u klubu
  Ivica Križanac, hrvatski reprezentativac, današnji igrač RNK Split
  Nikola Kalinić, hrvatski reprezentativac, današnji igrač engleskog Blackburna
  Petar Nikezić, poznati igrač
  Darko Dražić, poznati igrač
  Nikica Cukrov, poznati igrač
  Frane Bućan, poznati igrač
  Ante Rukavina, hrvatski reprezentativac
  Gordon Schildenfield, hrvatski reprezentativac
  Gordan Ciprić
  Davor Dželalija
  Ermin Zec, bosanski reprezentativac
  Goran Blažević, bivši vratar
  Arijan Ademi, mladi hrvatski reprezentativac,
  Duje Ćaleta-Car
  Ismet Mulavdić
  Goran Zlopaša
  Mehmed Alispahić, bosanski reprezentativac
  Stipe Balajić
  Goran Tomić
  Domagoj Kosić
  Marijan Bakula
  Silvije Čavlina
  Gabrijel Pendić
  Patrice Kwedi
  Almir Memić
   Ivan Radeljić
   Zorislav Jonjić
  Antonio Jakoliš
  Frane Vitaić
  Mate Maleš
  Željko Malčić
  Ivan Božić
  Ivan Pešić

Treneri od 1992. 

1992. 
  Nikica Cukrov
1992.-1993. 
   Franjo Džidić]]
  Krasnodar Rora
1993.-1994.
  Branko Tucak
  Ivica Matković
1994.-1995.
  Ivica Šangulin
  Rajko Magić
1995.-1996.
  Željko Maretić
1996.-1997.
  Vinko Begović
1997.-1998.
  Željko Maretić
  Ivan Buljan
1998.-1999.
  Stipe Kedžo
  Rajko Magić
  Stanko Mršić
1999.-2000.
  Stanko Mršić
  Anđelko Godinić
  Goran Krešimir Vidov
  Željko Maretić
  Vjekoslav Lokica
2000.-2001.
  Milo Nižetić
  Vjekoslav Lokica
2001.-2002.
  Vjekoslav Lokica
  Franko Bogdan
2002.-2003.
  Franko Bogdan
  Stanko Mršić
  Luka Bonačić
2003.-2004.
  Franko Bogdan
  Milan Petrović
2004.-2005.
  Milan Petrović
  Petar Bakotić
2005.-2006.
  Ivan Pudar
2006.-2007.
  Ivan Pudar
  Anel Karabeg
2007.-2008.
  Ivica Kalinić
2008.-2009.
  Ivica Kalinić
2009.-2010.
  Ivica Kalinić
  Anđelko Godinić
  Branko Karačić
2010.-2011.
  Branko Karačić
  Anđelko Godinić
  Vjekoslav Lokica 
2011.-2013. 
  Goran Tomić
2013.-2014.
  Goran Tomić
  Ivan Bulat
  Nikica Cukrov
2014.
  Damir Petravić
2014.-2016.
  Mirko Labrović
2016.
  Krešimir Sunara
2016. 
  Goran Tomić 
2016.
  Ivan Katalinić 
2016.
  Anđelko Godinić
2016.-2017.
  Stipe Balajić
2017.
  Zoran Slavica
2017.-2019.
  Borimir Perković
2019.-
  Krunoslav Rendulić

Vanjske veze 

 Službene stranice 

 
Nastanci 1932.
Šibenik
Šibenik
Sport u Šibeniku